भारत में ऐप्पल की सेल घटी, मुनाफा बढ़ा
स्वर्णकांता - 3 मई, 2017 - अपराह्न 08:46 IST बजे
भारत में ऐप्पल की बिक्री बढ़ी पर मुनाफा कम हुआ है. नई रिपोर्ट के अनुसार कंपनी की पैठ भारत में अभी हल्की है.
(CCM) — सीईओ टिम कुक ने माना कि भारत में ऐप्पल की पैठ फिलहाल कमजोर है. उन्होंने बताया कि इसीलिए कंपनी अब स्थानीय स्तर पर अपनी मौजूदगी बढ़ा रहे हैं और उसमें मजबूती ला रही है.
टिम कुक को उम्मीद है कि भारत में 4जी नेटवर्क सुधर जाने से कंपनी का भविष्य बेहतर रहेगा. कुक ने कंपनी के दूसरी तिमाही के परिणाम जारी होने के मौके पर कहा, ‘‘हमने भारतीय बाजार में मार्च तिमाही का नया रिकॉर्ड हासिल किया, भारत में राजस्व वृद्धि दहाई अंक में मजबूत रही. हम देशभर में स्थानीय स्तर पर अपनी मौजूदगी को मजबूत कर रहे हैं और हम इस अहम देश में जहां बड़ी संख्या में युवा आबादी है जो कि प्रोद्योगिकी का बेहतर इस्तेमाल करना जानती है, वहां अपने भविष्य को लेकर काफी आशावान हैं.’’
कैलिफोर्निया स्थित कंपनी की भारत में पैठ कमजोर है और क्या कंपनी भारत में मौजूद बेहतर अवसरों को देखते हुए वहां ऐपल के स्टोर खोलने और उत्पादन सुविधायें खड़ी करने के लिये भारत सरकार के साथ काम करेगी? इस सवाल पर उन्होंने कहा, ‘‘हमारा मानना है कि यह बड़ा अवसर है, और यही वजह है कि हम वह सब सुविधायें जुटा रहे हैं जो कि हमने दूसरे बाजारों में जुटाई हैं जहां आखिर में हमने बेहतर किया. इस मायने में विभिन्न आपूर्ति श्रंखलाओं से लेकर अपने स्टोर खोलने तथा तमाम सुविधाओं को जुटाया जायेगा.’’
ऐप्पल ने सॉन फ्रांसिस्को में अपने तिमाही परिणाम जारी किए. टिम कुक ने इस अवसर पर कहा, ‘‘हमें मार्च तिमाही के मजबूत परिणाम जारी करते हुये गर्व हो रहा है. दिसंबर तिमाही के मुकाबले राजस्व बढ़ा है.’’
कंपनी के मुताबिक मार्च में समाप्त तिमाही के दौरान उसका मुनाफा 4.9 प्रतिशत बढ़कर 11 अरब डॉलर से कुछ अधिक रहा जबकि राजस्व 4.6 प्रतिशत बढ़कर 52.9 अरब डॉलर पर पहुंच गया. कैलिफोर्निया स्थित इस कंपनी के शेयर का मूल्य करीब दो प्रतिशत घटकर 144.79 डालर रह गया.
Photo: © iPhone.
IPhone XS, iPhone XS Max की भारत में सेल शुरू - न्यूज
एक्सेल - एक सेल में कई लाइनें लिखें - कैसे करें - ऑफिस सॉफ्टवेयर
भारत में अब Netflix को टक्कर देगा YouTube Originals - न्यूज
सैमसंग का पे मिनी पेमेंट भारत में लॉन्च - न्यूज
PayTM सेल शुरू, स्मार्टफ़ोन पर 50% की छूट - न्यूज
फेसबुक करेगा 3000 नई...
जियो ला रहा है 1,500 रु का 4G VoLTE...
Redmi Go भारत में 19 मार्च को लॉन्च, कीमत...
Microsoft ने ब्लाइंड यूजर्स ‘ऐप’ में जोड़ा टच...
Redmi Note 7 पहली सेल: मिनटों में बिके 2 लाख...
Redmi Note 7 Pro या Samsung Galaxy M30, किसे...